SET สัปดาห์นี้ Sideways Up จับตาตัวเลขเศรษฐกิจตปท.-ฟันด์โฟลว์-ผลประกอบการ Q1
 “บล.กรุงศรี พัฒนสิน” ชี้ SET สัปดาห์นี้ Sideways Up จับตาตัวเลขเศรษฐกิจต่างประเทศ-ฟันด์โฟลว์-ผลประกอบการไตรมาส1/66 ชู ADVANC-OSP-MAKRO  หุ้นเด่น
SET สัปดาห์นี้ Sideways Up จับตาตัวเลขเศรษฐกิจตปท.-ฟันด์โฟลว์-ผลประกอบการ Q1/66 ชู ADVANC-OSP-MAKRO หุ้นเด่น
9 พ.ค. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (8-12 พ.ค.66) จากบทวิเคราะห์ บริษัทหลักทรัพย์ กรุงศรี พัฒนสิน จำกัด (มหาชน) หรือ KCS โดยระบุว่า สัปดาห์นี้ Sideways Up แนวต้าน 1,550-1,570 จุด และแนวรับ 1,518-1,507 จุด
โดยวันที่ 10 พ.ค.66 แนะติดตามเงินเฟ้อสหรัฐ CPI เม.ย. 66 ตลาดคาด 5.4%เทียบช่วงเดียวกันของปีก่อนชะลอลงจาก 5.6%เทียบช่วงเดียวกันของปีก่อน ขณะที่เงินเฟ้อพื้นฐาน 0.3% เทียบเดือนก่อนหน้า ชะลอลงจาก prev. ที่ 0.4% เทียบเดือนก่อนหน้าและเริ่มใกล้กรอบเป้าหมาย Fed บ่งชี้วงจรดอกเบี้ยขาขึ้นเป็นปลายทาง บวกต่อสินทรัพย์เสี่ยง แต่จะมากน้อยขึ้นกับแนวโน้มเศรษฐกิจระยะถัดไป
ส่วนวันที่ 11  พ.ค.ติดตามยอดผู้ขอรับสวัสดิการว่างงานครั้งแรก และ 12 พ.ค. ดัชนีความเชื่อมั่นผู้บริโภค พ.ค. 66 (เบื้องต้น) คาดลดลงเหลือ 62.8 จุด prev. ที่ 63.5 จุด
ขณะที่ไทย 11 พ.ค. ติดตามดัชนีความเชื่อมั่นผู้บริโภค เม.ย. 66 ยังไม่มีคาดการณ์ vs prev. ที่ 53.8 จุด ทั้งนี้ เบื้องต้นเราคาดเพิ่มขึ้นต่อเนื่อง หนุนภาพบวกหุ้นกลุ่มอิงการบริโภค (ค้าปลีก, สื่อสาร) เน้น CPALL, MAKRO, CRC, ADVANC
ส่วนวันที่ 9 w.ค. ติดตามส่ออกเดือนเม.ย.66 ตลาดคาด 11% เทียบช่วงเดียวกันของปีก่อน ขณะที่ prev. 14.8% เทียบช่วงเดียวกันของปีก่อน
นอกจากนี้ติดตามการ Rebalance ดัชนี MSCI AIl Countries World Index คาด MAKRO มีโอกาสสูง หากเข้า ลุ้นเม็ดเงินไหลเข้าราว 105 ล้านเหรียญฯ
อีกทั้งติดตามรายงานกำไรไตรมาส 1/66 หุ้นใหญ่ ADVANC,GPSC, MAKRO, BJC, CPALL, OR, OSP, PTTGC, TOP, TRUE, BCH, BDMS, AOT มองหุ้นกำไรดี และจะผ่านจุดต่ำน่าสนใจ ได้แก่ ADVANC, GPSC, MAKRO, CPALL, OR,OSP, AOT
ส่วนสัปดาห์ที่ผ่านมากระแสเงินเงินทุนไหลออกตลาดหุ้น+พันธบัตร Asia  (exJ) 2592.3 ล้านเหรียญ ส่วนไทยเงินทุนไหลเข้า 392.9 ล้านเหรียญ (เป็นแรงขายหุ้น 12.1 ล้านเหรียญ แต่ซื้อพันธบัตร 405.2 ล้านเหรียญ) ขณะที่เงินบาทแกว่งตัวบริเวณ 33.8 – 34.2 บาท
สำหรับกลยุทธ์การลงทุน: ประเมินตลาดสัปดาห์ “Sideways Up” เชื่อว่าเงินเฟ้อที่กลับมาใกล้กรอบเป้า Fed หากมีการขึ้นดอกเบี้ย 25 bps ตามตลาดคาด จะเป็นการปรับเพิ่มครั้งสุดท้าย จะเป็นภาพบวกต่อสินทรัพย์เสี่ยง
ขณะที่ในประเทศให้น้ำหนักการรายงานงบไตรมาส1/66 ที่คาดสัปดาห์หน้าที่เป็นคิวกลุ่มอิงภายใน บวกกับกลุ่มที่รายงานแล้วกำไรดีกว่าคาด 12% และ 29% เทียบช่วงเดียวกันของปีก่อนเชื่อหนุนกำไรตลาดปี 66 จะยังอยู่ในกรอบที่และ Consensus คาด 101 +/ – บาท ผสานกระแสเชิงบวกก่อนเลือกตั้ง และ Valuation ตลาดอยู่ในโซนลงทุน มี PER23 อยู่ที่ 15.1 เท่า ต่ำกว่า avg. ที่ 17.6 เท่า
ส่วนหุ้นเด่นสัปดาห์นี้: แนะนำ ADVANC, OSP, MAKRO  โดย ADVANC แนะนำราคาเป้าหมาย 252 บาท คาดกำไรไตรมาส1/66 โต 5%เทียบช่วงเดียวกันของปีก่อน และ โต 3%  เทียบไตรมาสก่อนหน้า และดีต่อช่วงที่เหลือ ส่วน OSP ราคาเป้าหมาย 31 บาท  ฟื้นตัวจากจุดต่ำสุด หลังเห็นสัญญาณฟื้นตัว Market share และ MAKRO ราคาเป้าหมาย 48 บาท คาดกำไร ปี 66  โตแรง 47% เทียบช่วงเดียวกันของปีก่อน และมีโอกาสเข้า MSCI